SA รายได้ธุรกิจโรงแรมพุ่ง หนุนกำไร Q1 โตเกินเท่าตัว
SA โชว์กำไรไตรมาส 1/66 โต 135% แตะ 53.71 ล้านบาท จากปีก่อนกำไร 22.82 ล้านบาท รับรายได้ธุรกิจโรงแรมหนุน เตรียมเปิดเพิ่ม 1 แห่งครึ่งหลังปีนี้
SA โชว์กำไรไตรมาส 1/66 โตเกินเท่าตัว แตะ 53.71 ลบ. รับรายได้ธุรกิจโรงแรมหนุน
10 พ.ค. 2566

บริษัท ไซมิส แอสเสท จำกัด (มหาชน) หรือ SA รายงานผลการดำเนินงานไตรมาส 1/66 สิ้นสุด 31 มี.ค.66 ดังนี้

โดยในไตรมาส 1/66 บริษัทฯ มีการรับรู้รายได้จากการให้บริการเท่ากับ 79.7 ล้านบาท คิดเป็นร้อยละ 16.3 ของรายได้รวม เพิ่มขึ้นจากงวดเดียวกันของปีก่อนหน้าเท่ากับ 36.2 ล้านบาท หรือคิดเป็นร้อยละ 83.4 โดยรายได้หลักจาก การให้บริการมาจากการประกอบธุรกิจโรงแรมในเครือของบริษัทฯ โดย ณ ปัจจุบันเปิดให้ดำเนินการแล้ว 5 แห่ง ได้แก่ 1.Q-box Hotel Bangkok Blossom 2.Wyndham Bangkok Queen Convention Center 3.Wyndham Garden Sukhumvit 42 4.Ramada Plaza Sukhumvit 48 และ 5.Ramada Sukhumvit 87  นอกจากนี้บริษัทฯ มีแผนที่จะเปิดดำเนินการโรงแรมแห่งใหม่ในปีนี้อีก 1 แห่ง ได้แก่ Tribe Living Bangkok  Sukhumvit 39 โดยคาดว่าจะเริ่มเปิดดeเนินการในช่วงครึ่งปีหลังปี 66
รวมทั้งมีรายได้อื่นเท่ากับ 201.7 ล้านบาท หรือคิดเป็นร้อยละ 41.3 ของรายได้รวม เพิ่มขึ้นจากไตรมาส 1/65 จำนวน 71.9 ล้านบาท หรือคิดเป็นร้อยละ 55.4 โดยสาเหตุหลักเกิดจากการเพิ่มขึ้นขอกำไรจากการจำหน่ายทรัพย์สิน และรายได้จากการวัดมูลค่ายุติธรรมของอสังหาริมทรัพย์เพื่อการลงทุน